ufal/npfl147 huggingface dataset:
# Tostones
Tostones (zo španielskeho slovesa tostar, čo znamená „toastovať“) sú dvakrát pražené plátky plantainu, ktoré sa bežne vyskytujú v kuchyni Latinskej Ameriky a Karibiku. Najčastejšie známe ako tostones (v Portoriku, Jamajke, Nikarague, Kube, Floride, Hondurase a Venezuele) sú tiež známe ako tachinos alebo chatinos (Kuba), fritos (Dominikánska republika), bannann peze (Haiti), patacones (v Paname, Venezuele, Kolumbii, Kostarike, Peru a Ekvádore) a niekedy aj patacón pisao v Kolumbii.

## Príprava
Zelené (nezrelé) plantainy sa olúpu, nakrájajú pozdĺžne, diagonálne alebo po šírke a potom sa dvakrát vypražia. Surové plátky plantainov sa pražia jednu minútu až šesťdesiat minút z každej strany, kým nezískajú zlatistú farbu, a potom sa vyberú a poklepú, aby sa odstránil prebytočný olej. Potom sa rozdrvia naplocho pomocou sklopného náčinia vyrobeného na túto úlohu, nazývaného tostonera, alebo menej pohodlne pomocou akéhokoľvek kuchynského náčinia s dostatočne veľkým plochým povrchom – napríklad medzi dvoma taniermi.  Vyrovnané plátky plantainov sa potom ešte raz vyprážajú, kým nie sú chrumkavé a zlatisté.
# Bambucký olej
Bambucký olej (angl. shea oil) je olej, ktorý sa získava z jadier orechov stromu maslovníka afrického (Butyrospermum parkii). Obsahuje vysoký podiel vzácnych rastlinných sterolov, nenasýtených mastných kyselín, kyselinu škoricovú, liečivé vosky a vitamíny. Používa sa v kozmetike na hydratáciu a ochranu vlasov a pokožky.
# GSC 02652-01324
GSC 02652-01324 je hviezda v súhvezdí Lýra, pri ktorej bola objavená extrasolárna planéta.
| Portal | Astronomický portál Hviezdny portál |
# NGC 6426
Súradnice:  17h 44m 55s; 03° 10′ 15″
NGC 6426 je guľová hviezdokopa v súhvezdí Hadonos, ktorú objavil britsko-nemecký astronóm William Herschel 3. júna 1786.
Jej zdanlivá hviezdna veľkosť je 10,9.
# Malbuisson
Malbuisson je francúzska obec, ktorá sa nachádza v departemente Doubs, v regióne Franche-Comté.

## Poloha
Obec má rozlohu 6,6 km². Najvyšší bod je položený 1 091 m n. m. a najnižší bod 846 m n. m.

## Obyvateľstvo
Počet obyvateľov obce je 716 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
# Vrchpodžiar
Vrchpodžiar (745 m n. m.) je horské sedlo v pohorí Malá Fatra. Nachádza sa nad Štefanovou vo Vrátnej doline.

## Polohopis
Leží v severnej časti Malej Fatry, v geomorfologickom podcelku Krivánska Fatra a v jej časti Štefanovská kotlina. Nachádza sa v hrebeni, ktorý vedie z masívu Veľkého Rozsutca (1 610 m n. m.) západným smerom na Boboty (1 085 m n. m.). Oddeľuje tak samotné Boboty a východne ležiace Poludňové skaly a tvorí prechod z Novej doliny v Štefanovskej kotline na juhu do severne situovaných Jánošíkových dier. Oblasť patrí do povodia rieky Varínka, kde voda z južnej časti odteká Kremenným potokom, zo severnej Hlbokým potokom. Sedlo je súčasťou Národného parku Malá Fatra a križujú sa tu značené turistické trasy.
Sedlo leží na katastrálnom území obce Terchová v okrese Žilina, v Žilinskom kraji.

## Prístup
- po  žltej turistickej značke:
  - od juhu zo Štefanovej
  - od severu z rázc. Podrozsutec cez Nové diery a Dolné diery
- po  zelenej turistickej značke:
  - od východu z rázc. Pod Pálenicou
  - od západu z Tiesňav cez Boboty
- po  modrej značke cez rázc. Podžiar:
  - od severozápadu z lokality Biely Potok cez Dolné diery
  - od východu zo sedla Medzirozsutce v hlavnom hrebeni cez rázc. Pod Pálenicou[3]
# Vannecourt
Vannecourt je francúzska obec, ktorá sa nachádza v departemente Moselle, v regióne Lotrinsko.

## Poloha
Obec má rozlohu 9,55 km². Najvyšší bod je položený 336 m n. m. a najnižší bod 213 m n. m.

## Obyvateľstvo
Počet obyvateľov obce je 88 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
# Urbárska ulica (Bratislava)
Urbárska ulica je ulica v Bratislave, v mestskej časti Jarovce. Vznikla 16. októbra 2003.
Tiahne sa od Pílovej po Zeleninovú, sú na ňu kolmé Morušová, Jazerná a Semenárska. Tvorí ju zástavba nových rodinných domov.

## Iné projekty
- Commons ponúka multimediálne súbory na tému Urbárska ulica (Bratislava)
# NGC 7673
Súradnice:  23h 27m 41s; 23° 35′ 21″
NGC 7673 je galaxia v súhvezdí Pegas, ktorú objavil nemecký astronóm Albert Marth 5. septembra 1864.
Jej zdanlivá hviezdna veľkosť je 12,5.
# Prístav Bratislava
Súradnice: 48° 08′ 13.8″ s.š., 17° 08′ 14.27″ v.d.Prístav Bratislava je riečny prístav na Dunaji a v širšom zmysle na rýnsko-mohansko-dunajskej vodnej ceste. Skladá sa z dvoch častí, z nákladného a osobného prístavu. 

## Vlastnícke vzťahy
Pozemky v prístave a jeho obvode vlastní štátna akciová spoločnosť Verejné prístavy. Infraštruktúru a superštruktúru však vlastní súkromná akciová spoločnosť Slovenská plavba a prístavy. Táto situácia komplikuje rozvoj, modernizáciu a využitie finančných zdrojov v prístave. 

## Nákladný prístav
Nákladný prístav sa nachádza na ľavom brehu Dunaja, medzi riečnymi kilometrami 1 867,29 a 1862. Má tri časti a štyri prístavné bazény.

## Osobný prístav
Osobný prístav sa nachádza na ľavom brehu na voľnom toku Dunaja, medzi riečnymi kilometrami 1870 a 1867,00.

## Galéria
- Nákladný prístav Bratislava, remorkér Šturec a novobudované štvrte
- Nákladný prístav Bratislava (tzv. Zimný prístav)
- Nákladný prístav Bratislava (tzv. Zimný prístav)
- Nákladný prístav Bratislava (tzv. Zimný prístav)
- Remorkér Šturec v areáli nákladného prístavu
- Remorkér Šturec v areáli nákladného prístavu
- Prístav v noci


## Iné projekty
| Portal | Bratislavský portál |

- Commons ponúka multimediálne súbory na tému Prístav Bratislava
# Saint-Martin-d’Écublei
Saint-Martin-d’Écublei je francúzska obec, ktorá sa nachádza v departemente Orne, v regióne Dolná Normandia.

## Poloha
Obec má rozlohu 11,94 km². Najvyšší bod je položený 248 m n. m. a najnižší bod 182 m n. m.

## Obyvateľstvo
Počet obyvateľov obce je 616 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
# Životný štýl
Životný štýl je funkčná a estetická integrácia spoločenského života prejavujúca sa v jednotnom výraze foriem výrobných vzťahov a ľudských vzťahov, správania, vedomia a vecného prostredia.

## Hovorový výraz pre životný štýl
Životný štýl sa tu objavuje ako označenie poznateľnej kombinácie preferencií voľného času (napr. akú hudbu človek počúva). Vzťahuje sa na štýl bývania, oblečenia, rečových gest, či miest prebývania. S životným štýlom sú spojované atribúty, ktoré ľudí navzájom odlišujú alebo ich spájajú. Tak sa môže životný štýl stať súčasťou kultúrneho pohybu, alebo i výraz politického protestu. Môže však stelesňovať aj pôžitok a životnú radosť a byť pri tom nepolitický.
Typické životné štýly môžu byť priraďované subkultúram ako napríklad: Hippies,straight edge,
Punks, Rocker, alebo Mods. Niečo menej ako subkultúra označovaný životný štýl je napríklad Dandys a Playboys.
Životnému štýlu sa často prihovára reklama alebo ho dokonca vytvára. Životný štýl je dôležitý hospodársky faktor, pretože sa stará o konzum a tým aj o rozvoj. Životný štýl sa často mení s módou a preto prináša do hospodárstva trvalý pohyb.

## Zdravý životný štýl
V predchádzaní a liečení takzvaných civilizačných chorôb sa preukazuje zmena zdravého životného štýlu ako možno najdôležitejšie opatrenie.
K zdravo vedenému životnému štýlu patrí:
- na skutočnú spotrebu človeka prispôsobený príjem tuku a cukru, stravu bohatú na vlákniny. Do zdravej výživy patrí hlavne: celozrnný chlieb, ovsené vločky, čerstvé ovocie a surová zelenina by mali tvoriť veľký podiel v celkovom príjme potravín, pričom mäso, mäsové výrobky, maslo, margarín a plnotučný syr by mali byť konzumované s mierou.
- dostatočný pohyb tela na čerstvom vzduchu najmenej 1 hodinu denne
- fajčenie by malo byť zamedzené
- nadváha by mala byť trvalou zmenou stravy pomaly odbúraná
- trvalému stresu, ako napríklad dlhým cestám autom by sa malo vyhýbať
- konzumácia alkoholu by mala byť obmedzená na 10 g čistého alkoholu za deň

Z hľadiska epidemiológov nie je pochýb o tom ako pôsobia na priemernú dĺžku života alebo na častosť ochorení napríklad fajčenie alebo nadváha.
# Alexej Stepanovič Chomiakov
Alexej Stepanovič Chomiakov (rus. Алексей Степанович Хомяков; * 13. máj 1804, Moskva, Rusko – † 5. október 1860, Ivanovskoje) bol ruský filozof, jeden zo zakladateľov slavianofilstva.
V myslení sa snažil o syntézu východných cirkevných otcov so západnou filozofiou, hlavne s nemeckou klasickou filozofiou (Herder, Schelling a Hegel) a francúzskymi tradicionalistami (de Maistre, Chateaubriand, pričom jeho cieľom bolo vytvoriť autentický ruský spôsob myslenia, nepoškvrnený západnou prehnanou racionalitou, ktorý jediný môže plne konvenovať s pravoslávnou tradíciou.
Pre celistvé poznávanie sveta je podľa neho potrebné i ne-racionálne poznanie, ktoré označuje ako mystické a vidí ho v kresťanskej viere. V tomto momente je dôležitý aspekt vôle – chcená otvorenosť poznaniu skrze vieru, čim vlastne položil vieru ako podstatný gnozeologický základ myslenia a filozofie.
Dejiny sa neriadia materiálnymi danosťami, ale súhrnom vôlí všetkých ľudí. Základným faktorom vývoja dejín je náboženstvo, ktoré je základom celej kultúry. Každé z náboženstiev ovplyvňuje dejiny iným spôsobom.
Hlásal návrat harmónie do ruských dejín – aplikáciou idey sobornosti prekonať „petrohradské obdobie dejín“, zrušiť reformy Petra Veľkého a vrátiť sa k Moskve.

## Iné projekty
- Commons ponúka multimediálne súbory na tému Alexej Stepanovič Chomiakov
# Astrid Ahnfeltová
Astrid Ahnfeltová (švéd. Astrid Ahnfelt; * 31. marec 1876, Štokholm, Švédsko – † 1962) bola švédska spisovateľka.
Bola dcérou publicistu Arvida Ahnfelta. Žila v Taliansku a písala svoje diela taliansky a švédsky. Bola tiež zdravotnou sestrou počas vojny.

## Dielo
- La lacrima nel mare del dolore e La sposa della morte, 1902
- Un precursore della moderna letteratura svedese : C.J.L. Almqvist, 1903
- Bikt, 1904
- Sagor och legender, 1905
- Nutidsungdom: skildring från det moderna Italien, 1905
- Mariuccia reser till Sicilien, 1909
- Som agnar för vinden : romantiserad berättelse från det förstörda Messina, 1910
- Verner von Heidenstam, 1924
# Limésy
Limésy je francúzska obec, ktorá sa nachádza v departemente Seine-Maritime, v regióne Horná Normandia.

## Poloha
Obec má rozlohu 15,01 km². Najvyšší bod je položený 173 m n. m. a najnižší bod 67 m n. m.

## Obyvateľstvo
Počet obyvateľov obce je 1 446 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
# Čenstochová
Čenstochová (poľ. Częstochowa, nem. Tschenstochau) je mesto s právami powiatu v Poľsku v Sliezskom vojvodstve v rovnomennej gmine. Do Sliezskeho vojvodstva bolo začlenené po administratívnej reforme v roku 1999 aj napriek tomu, že historicky je späté Malopoľskom. Obyvatelia mesta preto cítia puto s Malopoľskom a snažia sa o vytvorenie samostatného vojvodstva s hlavným mestom Čenstochovou, pretože Čenstochová nepatrí do Sliezska.
Žije tu 223 322 obyvateľov (01. 5. 2023). Je to dvanáste najväčšie mesto v Poľsku podľa rozlohy a trináste podľa počtu obyvateľov.

## Turistika a pútnické miesto
Turistika v Čenstochovej je spätá najmä s púťou k obrazu Matky Božej Čenstochovskej v kláštornom komplexe na Jasnej Hore, ktorý je najväčší, najprestížnejší a najnavštevovanejší spomedzi čenstochovských pamiatok.
Podľa údajov z tlačovej kancelárie Jasnej Hory Čenstochovú v roku 2005 navštívilo 4,5 milióna pútnikov, z toho viac ako 165 tisíc prišlo peši.

## Šport
- Raków Częstochowa je poľský futbalový klub.
- AZS Częstochowa bol poľský volejbalový klub, ktorý sa rozpustil v roku 2019.


## Partnerské mestá a regióny

### Spriatelené mestá
- Altötting
- Betlehem
- Freiburg im Breisgau
- Nazaret
- Režice
- Šiauliai
- Zapopan


### Zblížené mestá
- Fatima
- Kamenec Podolský
- Loreto
- Lurdy
- Pforzheim
- South Bend


### Spriatelený región
- Štajersko


## Iné projekty
- Commons ponúka multimediálne súbory na tému Čenstochová
# Unterhaltungsblatt
Unterhaltungsblatt bola príloha novín Pressburger Zeitung, ktorá vychádzala na Slovensku v 19. storočí.

## Vydavateľské údaje
Unterhaltungsblatt vychádzal s podnázvom fur die Leser der Pressburger Zeitung - Als Beilage zur Pressburger Zeitung a bol beletristickou a kultúrnou prílohou Pressburger Zeitung. Príloha vychádzala v Bratislave v rokoch 1811 až 1826. Tlačila ju tlačiareň S. P. Weber a Syn.

## Periodicita
Unterhaltungsblatt vychádzal 2x týždenne.
- 1811 - 103 čísiel
- 1812 - 51 č.
- 1813 - 52+51 č.
- 1814 - 103 č.
- 1815 - 103 č.
- 1816 - 103 č.
- 1817 - 102 č.
- 1818 - 102 č.
- 1819 - 104 č.
- 1820 - 104 č.
- 1821 - 103 č.
- 1822 - 104 č.
- 1823 - 103 č.
- 1824
- 1825 - 98 č.
- 1826  - 103 č.


## Časopis v elektronickej podobe
- Unterhaltungsblatt - dostupné online v Digitálnej knižnici UKB
# IS-3
IS-3 bol sovietsky ťažký tank vyvinutý na konci druhej svetovej vojny a vyrábaný v rokoch 1945 až 1954.

## Vývoj
V priebehu roku 1944 bolo rozhodnuté o pokračovaní vývoja nových ťažkých tankov, ktoré by nahradili typ IS-2. Pracovné označenie nového tanku znelo Kirovec-1. Vznikli dva prototypy. Jeden vyvinul kolektív pod vedením Ž.J. Kotina. Tento sa vyznačoval korbou s čelným pancierom zvareným z 2 plátov v tvare klinu. Druhý prototyp vytvoril kolektív N.L. Duchova, ktorý mal v tej dobe netypickú kupolovitú vežu. Po skúškach oboch prototypov padlo rozhodnutie postaviť tank s korobou Kotovovej konštrukcie a vežou Duchovovej konštrukcie. Prvý prototyp bol skompletizovaný v septembri 1944 a schválený do sériovej výroby v decembri. Prvá séria však bola dokončená až v máji 1945. Produkcia tankov pokračovala do roku 1946. Celkovo bolo vyrobených 2311 kusov všetkých verzií.
Napriek tomu, že tanky sa nijak výrazne nevyznamenali a neskôr vývoj ťažkých tankov nepokračoval, keďže sa ukázalo, že budúcnosť majú skôr pohyblivé stredné tanky ako bol typ T-44, zostala časť koncepcie tankov IS vo všetkých nasledujúcich sovietskych tankových konštrukciách. Bola to predovšetkým tendencia znižovania siluety vozidla a použitie kupolovitej veže, ktorá bola zavedená práve na type IS-3.

## Nasadenie
Väčšina zdrojov uvádza, že stroje sa bojov druhej svetovej vojny už nezúčastnili. I keď niektoré západné zdroje tvrdia, že stroje sa mohli zúčastniť záverečnej fázy bojov o Berlín. Väčšina ostatných zdrojov však toto skôr vyvracia, pričom uvádzajú, že tanky sa iba objavili na vojenskej prehliadke v Berlíne 7. septembra 1945, pri príležitosti japonskej kapitulácie, kedy sa tankom dostalo zvýšenej pozornosti západných odborníkov.

## Iné projekty
- Commons ponúka multimediálne súbory na tému IS-3
# Národný park Asinara
Národný park Asinara (tal. Parco nazionale dell'Asinara) je jeden z talianskych národných parkov ležiacich na ostrove rovnakého mena – Asinara, pri severovýchodnom pobreží Sardínie. Asinara je druhý najväčší ostrov Sardínie po Sant'Antioco. Ostrov je úzky, pretiahnutý, s veľmi členitým pobrežím. Park má rozlohu 52 km² (5 200 hektárov), ide teda o druhý najmenší taliansky národný park. Založený bol v roku 1997.
# Saint-Martin-de-Castillon
Saint-Martin-de-Castillon je francúzska obec, ktorá sa nachádza v departemente Vaucluse, v regióne Provence-Alpes-Côte d’Azur.

## Poloha
Obec má rozlohu 38,21 km². Najvyšší bod je položený 1 072 m n. m. a najnižší bod 268 m n. m.

## Obyvateľstvo
Počet obyvateľov obce je 753 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
# NGC 1469
Súradnice:  04h 00m 28s; 68° 34′ 39″
NGC 1469 je galaxia v súhvezdí Žirafa, ktorú objavil americký astronóm Lewis A. Swift 24. februára 1886.
Jej zdanlivá hviezdna veľkosť je 13,2.
# Labrador (región)
Labrador je názov oblasti na východnom pobreží Kanady. Spoločne s ostrovom Newfoundland, ktorí leží južnejšie, tvorí kanadskú provinciu Newfoundland a Labrador. Labrador (niekedy tiež označovaný ako labradorské pobrežie) je súčasťou rozsiahlejšieho polostrova Labrador, ktorý je zo severu a západu obmývaný Hudsonovým zálivom a z východu Labradorským morom (časť južného pobrežia ho obmýva Atlantický oceán), na juhozápade je spojený s kanadskou pevninou. Okolo roku 1000 ho osídľovali Vikingovia, ktorí potom svoje kolonizované osady zbúrali a vyplienili. Niektoré mestá však stoja dodnes, napr. Makkovík alebo Nain. 

## Stručná história
- 11. storočie : Pravdepodobne ho navštívil Viking Leif Eriksson
- 1492: Zazrel ho João Fernandes Lavrador
- 1498: Navštívil ho John Cabot
- 1500: Navštívil ho Gaspar Corte-Real
- 1534: Navštívil ho Jacques Cartier
- 1763: Zo súčasti pôvodne francúzskej kolónie Kanada sa stáva časťou britskej kolónie Newfoundland podľa Parížskej dohody.
- 1774: Labrador (spoločne s ostrovom Anticosti a Magdaléninmi ostrovmi) je pričlenený ku Quebecu.
- 1791: Labrador sa stáva časťou dolnej Kanady, keď je Quebec rozdelený na dve kolónie.
- 1809: Labrador (od mysu Chidley k ústiu rieky Saint-Jean River) je pričlenený späť k Newfoundlandu.
- 1825: Severné pobrežie Zálivu svätého Vavrinca západne od Blanc-Sablon a južne od 52 ° severnej šírky je oddelené od Labradora a pričlenené späť k Dolnej Kanade.
- 1927: Hraničné spory ustávajú.
- 1949: Labrador sa stáva časťou Kanady, keď sa Newfoundland pripojil ku konfederácii.
- 2001: Provincia zmenila názov na Newfoundland a Labrador.
# Vstupné spracovanie dokumentov
Vstupné spracovanie dokumentov sú (prevažne intelektuálne) činnosti a postupy, ktoré sú zamerané na výber, formalizáciu a ukladanie údajov o knižničnom dokumente, ktoré ho formálne a obsahovo charakterizujú. Je základom vytvárania bibliografických alebo katalogizačných záznamov.  
Objektom vstupného spracovania sú dokumenty, resp. údaje o dokumentoch, ktoré sú výstupom akvizičného procesu. Za istých okolností môžu byť tieto údaje preberané formou kooperatívnej katalogizácie z iných knižníc. Základom vstupného spracovania je informačná analýza dokumentu. Výsledkom informačnej analýzy je množina údajov, ktoré sa transformáciou menia na dokumentografické informácie. Uprostred tejto transformácie dochádza k štyrom procesom:
1. Formalizácia a usporiadanie údajov, ktoré dokument charakterizujú z vonkajšej (vydavateľskej) stránky, tzv. identifikačných údajov
2. Transformácia údajov o dokumente do informačného jazyka
3. Redukcia textu v prirodzenom jazyku, pričom výsledkom je obsahová charakteristika, tzv. anotácia alebo abstrakt
4. Transformácia prieskumového obrazu dokumentu do strojom čitateľnej formy

V spracovaní má veľký význam metodika uplatňovaná pri jednotlivých činnostiach. Spracovanie je potrebné realizovať v súlade s platnými štátnymi a medzinárodnými normami a metodickými materiálmi. Výsledkom vstupného spracovania je tvorba katalogizačného, resp. bibliografického záznamu.
# Ringerike Grand Prix
Ringerike Grand Prix sú preteky cestnej cyklistiky, ktoré sa konajú ročne v blízkosti Hønefoss, v oblasti Ringerike v Nórsku. Preteky boli do roku 2010 v kategórii UCI 2.2 oddelenia UCI Europe Tour. V roku 2011 sa tieto preteky stali klasikou (nepatrili pod UCI) nakoľko preteky Okolo Nórska nahradili etapy Ringerike GP. V roku 2013 si preteky vyhradili účasť v rámci UCI Europe Tour v kategórii UCI Europe Tour 1.2.

## Víťazi
| Rok       | Víťaz                                                | Tím                         |
| --------- | ---------------------------------------------------- | --------------------------- |
| 1999      | Thor Hushovd                                         |                             |
| 2000      | Arkadiusz Wojtas                                     | Mróz                        |
| 2001      | Enrico Poitschke                                     | Wiesenhof                   |
| 2002      | Mads Kaggestad                                       | Krone                       |
| 2003      | Jonas Holmkvist                                      | Bianchi Scandinavia         |
| 2004      | Kimmo Kananen                                        | Bianchi Nordic              |
| 2005      | Are Andresen                                         | Sparebanken Vest            |
| 2006      | Gabriel Rasch                                        | Maxbo-Bianchi               |
| 2007      | Edvald Boasson Hagen                                 | Maxbo-Bianchi               |
| 2008      | Fredrik Ericsson                                     | Cykelcity.se                |
| 2009      | Sergej Firsanov                                      | Team Designa Køkken         |
| 2010      | Christer Rake                                        | Joker-Bianchi               |
| 2011      | Gabriel Rasch                                        | Garmin-Cervélo              |
| 2012      | Michael Rasmussen                                    | Christina Watches–Onfone    |
| 2013      | Reidar Borgersen                                     | Joker-Merida                |
| 2014      | Magnus Cort                                          | Cult Energy–Vital Water     |
| 2015      | Asbjørn Kragh Andersen                               | TreFor–Blue Water           |
| 2016      | Trond Trondsen                                       | Sparebanken Sør             |
| 2017      | Rasmus Guldhammer                                    | VéloCONCEPT                 |
| 2018      | Syver Wærsted                                        | Uno-X Norwegian Development |
| 2019      | Kristoffer Skjerping                                 | Uno-X Norwegian Development |
| 2020 2021 | preteky sa nekonali kvôli pandémii COVID-19 v Nórsku |                             |
| 2022      | Sakarias Løland                                      | Uno-X Dare Development      |
| 2023      | Jack Rootkin-Gray                                    | Saint Piran                 |
| 2024      | Idar Andersen                                        | Uno-X Mobility Development  |
# Oleg Vasilievič Dobrovoľskij
Oleg Vasilievič Dobrovoľskij (* 12. december 1914 – † 1989) bol ruský astronóm, ktorý sa venoval fyzike komét a meteorov, štatistike hviezd, kvazarom a dvojhviezdam.
| Portal | Astronomický portál |
# Doumely-Bégny
Doumely-Bégny je francúzska obec, ktorá sa nachádza v departemente Ardennes, v regióne Champagne-Ardenne.

## Poloha
Obec má rozlohu 7,8 km². Najvyšší bod je položený 172 m n. m. a najnižší bod 88 m n. m.

## Obyvateľstvo
Počet obyvateľov obce je 98 obyvateľov (2009).
Graf vývoja obyvateľstva:
Zdroje: INSEE
# Eutychides
Eutychides alebo Eutychidés (starogr. Εὐτυχίδης – Eutychides, iný prepis: Eutychidés ) bol grécky sochár z prelobu 4. a 3. storočia pred Kr.
Sochár Eutychides pochádzal zo Sikyónu. Bol Lysippovým žiakom, a majstrov vplyv badať v majestátnosti a ladnosti drapérie na mramorovej kópii jeho pôvodne bronzovej sochy Tychy z Antiochie. V antike bolo toto dielo vysoko hodnotené a často reprodukované. O bronze Tyché z Antiochie sa hovorilo, že je plynulejší ako voda. Tyché sedí na skalnatej zemi, v ruke má niekoľko klasov a na hlave má korunu s vežami, ktorá sa odvtedy stala atribútom alegórií miest. Na soche je najoriginálnejšia topografická narážka, vybiehajúceho dieťaťa pod jej nohou predstavujúceho rieku Orontes, tečúcu pod zemou a znovu sa vynárajúcu v Antiochii.
Eutychides bol podľa rímskeho spisovateľa Plínia na vrchole počas 121. olympiády (t. j. v rokoch 296 až 292 pred Kr.) Zmieňuje sa tiež, že bol autorom sochy riečneho boha Eurota. O ďalšom jeho sochárskom diele nám zanechal správu grécky cestovateľ Pausanias po návšteve olympijskej Altidy: „Antipatrovu sochu vytvoril Polykleitos, Timosthena potom Eutychides, vyučený Lysippom. Tento Eutychides zhotovil Sýrčanom z Orontu sochu Tychy, ktorá sa u domácich teší veľkým poctám.“
# NGC 3800
Súradnice:  11h 40m 13s; 15° 20′ 32″
NGC 3800 je galaxia v súhvezdí Lev, ktorú objavil britsko-nemecký astronóm William Herschel 8. apríla 1784. Spolu s NGC 2799 má označenie Arp 83. Halton Arp ich zaradil do svojho katalógu podivných galaxií medzi špirálové galaxie s veľkým sprievodcom s veľkou plošnou jasnosťou.
Jej zdanlivá hviezdna veľkosť je 12,5.
# Isigny-sur-Mer
Isigny-sur-Mer je francúzska obec, ktorá sa nachádza v departemente Calvados, v regióne Dolná Normandia.

## Poloha
Obec má rozlohu 17,44 km². Najvyšší bod je položený 37 m n. m. a najnižší bod 0 m n. m.

## Obyvateľstvo
Počet obyvateľov obce je 2782 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
# Ótos (mytológia)
Ótos (starogr. Ὥτος – Ótos, lat. Otus) je v gréckej mytológii jeden z bratov obrovského vzrastu známych ako Alóeovci.
Otcom Óta bol gigant Alóeus, alebo podľa inej verzie boh morí Poseidón a Ifimedeia. Bratia Ótos a Efialtes rástli rýchlo a vo svojich deviatich rokoch boli už obrovskými obrami. Podľa veštby ich nemohol zabiť ani človek ani boh a keďže boli aj neohrozenými silákmi, to im dodalo také veľké sebavedomie, že sa vystatovali pokorením samotných bohov.
Od hrozieb potom prešli k činom. Začali tým, že zajali boha vojny Area, spútali ho do reťazí a zatvorili do medeného suda. Ares bol v sude potom uväznený trinásť mesiacov a po celý ten čas zavládol na celom svete mier. Bratia následne chceli zničiť samotné sídlo bohov Olymp, dokonca vyhlásili, že bohyne Héru a Artemidu unesú.
Skazu však bratia nedokončili. Podľa jednej verzie ich zabil svojím šípom boh Apolón, podľa druhej sa zjavila bohyňa Artemis v podobe bielej lane, bleskurýchlo prebehla medzi nimi a keď každý z nich po nej vystrelil svoj ​​šíp, smrteľne zasiahli jeden druhého. Ares, boh vojny bol nakoniec oslobodený bohom obchodu Hermom a ľudstvo naďalej sužovali vojny.
# Longueville-sur-Scie (obec)
Longueville-sur-Scie je francúzska obec, ktorá sa nachádza v departemente Seine-Maritime, v regióne Horná Normandia.

## Poloha
Obec má rozlohu 3,96 km². Najvyšší bod je položený 139 m n. m. a najnižší bod 52 m n. m.

## Obyvateľstvo
Počet obyvateľov obce je 982 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
# Prázdniny na Zemi
Prázdniny na Zemi je šiesty štúdiový album českej rockovej skupiny Olympic, ktorý v roku 1980 vydalo hudobné vydavateľstvo Supraphon. Tento album patrí medzi českú rockovú klasiku. Je to prvá časť koncepčného projektu z trilógie albumov (Prázdniny na Zemi, Ulice a Laboratoř), ktorú skupina produkovala s textárom Zdenkom Rytířom. Súčasťou albumu bolo koncertné turné, na ktorom boli využité aj projekcie diapozitívov v súlade s jeho námetom, textami a scenárom.

## Skladby albumu
Hudba Petr Janda,texty Zdeněk Rytíř.
1. „Přílet“ - 5:57
2. „Kraj, odkud odletěli ptáci (Ptáci)“ - 4:50
3. „Co všechno se může stát (Voda)“ - 4:33
4. „Nechoď dál! (Město)“ - 3:08
5. „Strom - 4:07
6. „Vzdálenosti (Země)“ - 3:57
7. „Rezervace motýlů“ - 3:02
8. „To nic, to jen vzduch (Vzduch)“ - 3:27
9. „Návrat“ - 4:46


### Bonusy (reedícia z r. 2007)
1. „Dědečkův duch“ - 3:27
2. „Nech to být“ - 3:11
3. „Máš ráda déšť“ - 3:35
4. „Nezapomeň“ - 4:39
5. „Ze života hmyzu“ - 3:04
6. „Hrál“ - 3:31
7. „Nejsem sám“ - 3:39
8. „Vlak, co nikde nestaví“ - 3:23
9. „The Bird (Kraj, odkud odletěli ptáci)“ - 6:21
10. „Osmý den“ - 3:34


## Zaujímavosť
Album má svoju anglickojazyčnú verziu. „Holidays On Earth“ (vyšlo v roku 1980). Na rovnakú hudbu boli anglicky otextované všetky piesne.

## Výroba albumu
- Petr Janda - spev, gitara
- Miroslav Berka - klávesové nástroje
- Petr Hejduk - bicie, spev
- Milan Broum - basová gitara
# Slovenské učené tovarišstvo
Slovenské učené tovarišstvo alebo Tovarišstvo literného umenia alebo staršie Učené slovenské tovarišstvo (pôvodne Slowenské učené Towarišstwo alebo Towarišstwo litterného umeňá) bol spolok, ktorý združoval prívržencov bernolákovcov na celom Slovensku a šíril slovenský jazyk a literatúru. Bol založený v roku 1792 v Trnave ako výsledok národných snáh o kultúrne a osvetové pozdvihnutie Slovákov. Medzi členov a hlavné osobnosti spolku patrili Anton Bernolák, Juraj Fándly, Jozef Ignác Bajza, Ján Hollý, Alexander Rudnay a iní.
Anton Bernolák a Juraj Fándly sa snažili o vytvorenie takej spoločnosti, ktorá by vydávala aj osvetové a ľudovýchovné diela. Takou sa stalo Slovenské učené tovarišstvo, ktorého úlohou bolo hlavne organizovať a viesť národné hnutie a pomáhať sproletarizovanej inteligencii v ľudovýchovnej a osvetovej činnosti. Preto boli založené i podobné „stánky“ Tovarišstva v Nitre, v Banskej Bystrici, v Jágri, vo Veľkom Rovnom a na východnom Slovensku v Solivare, v Rožňave a v Košiciach. Na konci tretieho roku svojej existencie malo už Tovarišstvo na území celého Slovenska do 450 členov.
Členovia Tovarišstva prejavovali veľký záujem aj o zakladanie slovenských novín a časopisov, pretože v nich videli dôležitý nástroj ovplyvňovania verejnej mienky a posilňovania slovenskej myšlienky. Vo viedenskom “pobočnom stánku" Tovarišstva, chceli vydávať noviny v bernolákovskej slovenčine, nakoľko v hlavnom meste monarchie bolo možno získať aj najdôležitejšie a najaktuálnejšie vnútropolitické spravodajstvo. Hlavným cieľom ich vydávania bolo “našej slovenskej reči očiščení, krásu a vivíšení", no tieto plány sa napokon nerealizovali.
# NGC 7251
Súradnice:  22h 20m 27s; -15° 46′ 23″
NGC 7251 je galaxia v súhvezdí Vodnár, ktorú objavil britsko-nemecký astronóm William Herschel 6. septembra 1793.
Jej zdanlivá hviezdna veľkosť je 12,7.
# Oisilly
Oisilly je francúzska obec, ktorá sa nachádza v departemente Côte-d’Or, v regióne Burgundsko.

## Poloha
Obec má rozlohu 5,97 km². Najvyšší bod je položený 238 m n. m. a najnižší bod 197 m n. m.

## Obyvateľstvo
Počet obyvateľov obce je 139 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
# Majstrovstvá sveta vo faustbale mužov 2015
Majstrovstvá sveta vo faustbale mužov 2015 boli v poradí 14. majstrovstvá sveta vo faustbale mužov, ktoré organizuje Medzinárodná faustbalová asociácia (IFA). Konali sa v dňoch od 14. – 21. novembra 2015 v štyroch argentínskych mestách, ktoré sa nachádzajú v provincii Córdoba: Santa Rosa de Calamuchita, Embalse, La Cumbrecita a Villa General Belgrano. Na turnaji sa predstavilo rekordných 14 družstiev. Nováčikom turnaja bola čtvorica družstiev: Austrália, Južná Afrika, Kolumbia a Pakistan. Pôvodne sa malo na turnaji predstaviť aj družstvo Indie, ktoré bolo vyžrebované do skupiny C. Argentína organizovala svetový šampionát mužov druhýkrát, predtým hostila toto podujatie v roku 1986, v Buenos Aires. Titul obhájilo Nemecko, ktoré vo finálovom stretnutí zvíťazilo nad Švajčiarskom. Strieborné Švajčiarsko sa dostalo do finále po 20-tich rokoch. Naopak, štvrtá Brazília, ktorá v súboji o bronz prehrala s Rakúskom, nezískala medailu prvýkrát od roku 1999 a dovedna iba tretíkrát.
Rozhodnutie o organizátorovi MS 2015 padlo na kongrese IFA v auguste 2011 počas konania Majstrovstiev sveta 2011.

## Kongres IFA
V rámci majstrovstiev sveta v Argentíne sa uskutočnil aj kongres IFA, na ktorom sa okrem zvolenia nových funkcionárov IFA rozhodlo o organizátoroch ženských MS v roku 2018 (stalo sa ním Rakúsko) a mužských MS v roku 2019, v ktorom uspelo Švajčiarsko pred kandidatúrou USA. Počas konania MS bola v Argentíne členmi európskych faustbalových federácií založená Európska faustbalová asociácia (EFA); jej prvým prezidenom sa stal Švajčiar Franco Giori.

## Účastníci
| Skupina A   | 2011 | Účasti | Skupina B | 2011 | Účasti | Skupina C    | 2011 | Účasti |
| ----------- | ---- | ------ | --------- | ---- | ------ | ------------ | ---- | ------ |
| Nemecko     | 1.   | 13     | Rakúsko   | 2.   | 13     | Austrália    | -    | 0      |
| Argentína   | 4.   | 11     | Brazília  | 3.   | 13     | Kolumbia     | -    | 0      |
| Švajčiarsko | 5.   | 13     | Čile      | 6.   | 13     | India        | -    | 0      |
| Namíbia     | 8.   | 10     | Taliansko | 7.   | 10     | Pakistan     | -    | 0      |
| USA         | 9.   | 3      | Česko     | 11.  | 3      | Južná Afrika | -    | 0      |


## Konečné poradie
| Por | Družstvo     |
| --- | ------------ |
|     | Nemecko      |
|     | Švajčiarsko  |
|     | Rakúsko      |
| 4.  | Brazília     |
| 5.  | Argentína    |
| 6.  | Čile         |
| 7.  | Taliansko    |
| 8.  | USA          |
| 9.  | Namíbia      |
| 10. | Kolumbia     |
| 11. | Česko        |
| 12. | Pakistan     |
| 13. | Austrália    |
| 14. | Južná Afrika |
# Okultizmus
Okultizmus je sústava náuk a praktík, založených na viere v skryté sily pôsobiace v prírode a vo svete vôbec; s touto sústavou súvisia aj snahy o ovládnutie skrytých síl v prospech človeka. Hlavným zdrojom okultizmu boli tzv. tajné náuky a praktiky východných náboženstiev, avšak okultizmus sa sústavnejšie dotvoril v novšej dejinnej dobe a rozvinul sa pritom do rôznych smerov, prípadne siekt.
Do sféry okultizmu spadajú jednak tzv. náuky vonkajšie (exoterické), ktoré sú aj s príslušnými praktikami určené širšej verejnosti; jadrom okultizmu sú však náuky vnútorné (ezoterické) aj s ich praktikami, ktoré pestujú len zvláštni zasvätenci - a to jednotlivci i príslušníci okultných siekt. 
S okultizmom sa sprvu spájali niektoré zvláštne duševné javy, ktoré sa neskôr stali predmetom skúmania v parapsychológii, v súčasnej dobe v psychotronike (ide napr. o javy autohypnotické a hypnotické, o prejavy sugescie a autosugescie atď.).

## Iné projekty
- Commons ponúka multimediálne súbory na tému Okultizmus
- Wikislovník ponúka heslo  Okultizmus
# NGC 1325
Súradnice:  03h 24m 26s; -21° 32′ 35″
NGC 1325 je galaxia v súhvezdí Eridanus, ktorú objavil britsko-nemecký astronóm William Herschel 19. decembra 1798.
Jej zdanlivá hviezdna veľkosť je 11,4.
# Časová služba
Časová služba je meranie a oznamovanie presného času rozhlasom, televíziou alebo telegraficky. Takmer každá väčšia rozhlasová stanica vysiela niekoľkokrát denne presný časový signál. V časovej službe sa bežne používajú kremenné hodiny alebo atómové hodiny. Na vedecké ciele, kde sa vyžaduje vysielanie veľmi presných časových signálov, je časová služba organizovaná medzinárodne.




Prvé pokusy s distribúciou času, t. j. s rozširovaním času (vysielanie rádiotelegrafických časových signálov), sa uskutočnili v roku 1904 v Postupime.
| Portal | Fyzikálny portál |
# Champeaux (Seine-et-Marne)
Champeaux je francúzska obec, ktorá sa nachádza v departemente Seine-et-Marne, v regióne Île-de-France.

## Poloha
Obec má rozlohu 13,05 km². Najvyšší bod je položený 104 m n. m. a najnižší bod 71 m n. m.

## Obyvateľstvo
Počet obyvateľov obce je 810 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
# Zoznam emoliencií a protektív
Nasledujúci zoznam obsahuje kategórie ATC klasifikačného systému, prípadne do nich zaradené lieky. Ďalšie informácie pozri v článku Anatomicko-terapeuticko-chemický klasifikačný systém.


D02A Emolienciá a protektíva
- D02AA Prípravky obsahujúce silikóny
- D02AB Prípravky obsahujúce zinok
- D02AC Mäkký parafín a tukové produkty
- D02AD Tekuté náplaste
- D02AE Prípravky obsahujúce močovinu
  - D02AE01 Močovina
  - D02AE51 Močovina, kombinácie
- D02AF Prípravky s kyselinou salicylovou
- D02AX Iné emolienciá a ochranné prípravky

D02B Ochranné prípravky proti uv žiareniu
- D02BA Ochranné prípravky proti UV žiareniu na vonkajšie použitie
  - D02BA01 Kyselina amínobenzoová
  - D02BA02 Oktylmetoxycinamát
- D02BB Ochranné prípravky proti UV žiareniu na systémové použitie
  - D02BB01 Betakarotén
# 314

## Udalosti
- 31. január – pápež Silvester I. nastúpil do úradu


## Úmrtia
- 11. január – Melchiades, pápež
# Hackerberg
Hackerberg je obec v Rakúsku v spolkovej krajine Burgenland v okrese Güssing.
Žije tu 361 obyvateľov (31. 3. 2009).

## Iné projekty
- Commons ponúka multimediálne súbory na tému Hackerberg
# Sergej Nikolajevič Ryžikov
Sergej Nikolajevič Ryžikov (rus. Сергей Николаевич Рыжиков; * 19. august 1974, Buguľma) je podplukovníkom ruských vzdušných síl a od roku 2006 ruským kozmonautom.

## Životopis
Narodil sa v meste Bugulma v terajšom Tatársku (vtedajšia Tatárska autonómna sovietska socialistická republika). Do roku 2012 slúžil v Novosibirsku u letectva ako podplukovník. V roku 2006 bol vybraný medzi kandidátmi pre lety do vesmíru. Základný výcvik kozmonauta úspešne ukončil v roku 2009, kedy s vyznamenaním zložil skúšky. Od tej doby sa pripravoval na dlhodobý pobyt na Medzinárodnej vesmírnej stanici.
Jeho prvou nomináciou sa stalo miesto záložného veliteľa posádky Sojuzu TMA-20M. Neskôr získal letovú nomináciu na let v Expedícii 49/50 ako veliteľ lode Sojuz MS-02. Letel s ním kozmonaut Andrej Borisenko a americký astronaut Robert Kimbrough. Posádka odštartovala 19. októbra 2016 a úspešne pristála 10. apríla 2017 po 173 dní dlhom lete.
Sergej Ryžikov je rozvedený, má syna Ivana.

## Iné projekty
- Commons ponúka multimediálne súbory na tému Sergej Nikolajevič Ryžikov
# NGC 7216
Súradnice:  22h 12m 36s; -68° 39′ 43″
NGC 7216 je galaxia v súhvezdí Indián, ktorú objavil anglický astronóm John Herschel 29. júna 1835.
Jej zdanlivá hviezdna veľkosť je 12,5.
# Hashim Thaçi
Hashim Thaçi (* 24. máj 1968, Buroja, Kosovo) je kosovskoalbánsky politik, bývalý prezident Kosova (od 7. apríla 2016 do 5. novembra 2020). Od 9. januára 2008 do 9. decembra 2014) bol premiérom Kosova, predsedom najsilnejšej kosovskej politickej strany, Demokratickej strany Kosova, a veliteľom organizácie Kosovská oslobodzovacia armáda (UÇK). Je obviňovaný z terorizmu a zo zodpovednosti za páchanie vojnových zločinov.
Z prezidentskej funkcie rezignoval 5. novembra 2020, aby ochránil úrad a obhajoval seba na medzinárodnom tribunáli v Haagu. Dočasne úrad prevzala Vjosa Osmaniová, predsedníčka parlamentu. Osmaniová bola v apríli 2021 zvolená za prezidentku.

## Iné projekty
- Commons ponúka multimediálne súbory na tému Hashim Thaçi
# Passais
Passais je francúzska obec, ktorá sa nachádza v departemente Orne, v regióne Dolná Normandia.

## Poloha
Obec má rozlohu 16,68 km². Najvyšší bod je položený 207 m n. m. a najnižší bod 143 m n. m.

## Obyvateľstvo
Počet obyvateľov obce je 809 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
# Nová Ves (okres Sokolov)
Nová Ves je obec v Česku v okrese Sokolov v Karlovarskom kraji. 1. januára 2012 tu žilo 231 obyvateľov, z toho 122 mužov a 109 žien, pričom priemerný vek v obci bol 37,6 roka (muži 37,6 roka, ženy 37,7 roka).

## Iné projekty
- Commons ponúka multimediálne súbory na tému Nová Ves (okres Sokolov)
# Maure
Maure je francúzska obec, ktorá sa nachádza v departemente Pyrénées-Atlantiques, v regióne Akvitánsko.

## Poloha
Obec má rozlohu 3,59 km². Najvyšší bod je položený 353 m n. m. a najnižší bod 244 m n. m.

## Obyvateľstvo
Počet obyvateľov obce je 118 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
# 907 Rhoda
907 Rhoda je planétka s priemerom približne 65 km, ktorú objavil M. F. Wolf 12. novembra 1918.
# Konizácia
Konizácia (conisatio) je diagnostická a terapeutická metóda používaná na zisťovanie a liečbu abnormalít cervixu maternice. Je tiež známa pod pojmom kónusová biopsia alebo kónusová biopsia chladným skalpelom.
Vykonáva sa pod celkovou anestéziou v polohe ležmo, pričom pacientka ma nohy vyložené ako pri vaginálnom vyšetrení. Pošva je roztiahnutá za pomoci specula (pošvové zrkadlá). Pomocou skalpela alebo laseru operatér odstráni časť cervixu v tvare kónusu, ktorá obsahuje časť s abnormálnymi bunkami. Následne je vzniknutý kráter prekrytý okolitým tkanivom, prípadne môže rana zostať odokrytá a krvácanie je zastavené pálením alebo mrazom.
Odobrané tkanivo je histologicky vyšetrené a v prípade prítomnosti rakovinových buniek a markerov sa vykoná hysterektómia alebo iná liečba.
# Bologna University Observatory
Bologna University Observatory je observatórium v Loiane (+11°20,2'; +44°15,5'; 785 m), patriace univerzite v Bologni. Zaoberá sa spektroskopiou a fotometriou hviezd. 

## Vybavenie
- 152 cm Ritcheyho-Chrétienov reflektor,
- 60 cm reflektor.
- Rádiové žiarenie Galaxie na decimetrových vlnách sa skúma veľkým interferometrom Croce del Nord v tvare kríža s ramenami 560 m a 35 m, umiestneným pri obci Medicina.

| Portal | Astronomický portál |
# Aspet (kantón)
Aspet je francúzsky kantón v obvode Saint-Gaudens v departemente Haute-Garonne v regióne Midi-Pyrénées na juhu Francúzska. Tvorí ho 21 obcí.

## Obce kantónu
- Arbas
- Arbon
- Arguenos
- Aspet
- Cabanac-Cazaux
- Cazaunous
- Chein-Dessus
- Couret
- Encausse-les-Thermes
- Estadens
- Fougaron
- Ganties
- Herran
- Izaut-de-l'Hôtel
- Juzet-d'Izaut
- Milhas
- Moncaup
- Portet-d'Aspet
- Razecueillé
- Sengouagnet
- Soueich
# Červené Janovice
Červené Janovice je obec v Česku v okrese Kutná Hora v Stredočeskom kraji. 1. januára 2012 tu žilo 691 obyvateľov, z toho 349 mužov a 342 žien, pričom priemerný vek v obci bol 41,8 roka (muži 41,6 roka, ženy 42,1 roka).

## Iné projekty
- Commons ponúka multimediálne súbory na tému Červené Janovice
# .jp
.jp je internetová národná doména najvyššej úrovne pre štát Japonsko.
# Rudolf Scholz
Rudolf Scholz - Scholcz de Szepes (* 29. august 1832, Ľubica – † 17. júl 1896, Innsbruck, pochovaný v Budapešti) bol lesný inžinier.

## Životopis
Študoval na gymnáziu v Kežmarku, v roku 1853 – 1856 na Baníckej a lesníckej akadémii v Banskej Štiavnici. Správca štátnych lesov a majetkov v Banskej Bystrici (1871 – 1880). Správca novozriadeného Riaditeľstva Štátnych lesov v Banskej Bystrici (1880 – 1890). Ministerský radca na správe štátnych lesov ministerstva poľnohospodárstva v Budapešti. Zaslúžil sa o vyčlenenie tzv. rezervovaných lesov z majetku banských miest a ich pripojeniu k štátnym lesom; pričinil sa aj o lepšiu organizáciu a vyššiu kvalitu lesných prác. Autor odborných článkov. Povýšený do šľachtického stavu 7. januára 1895 s prídomkom "Scholcz de Szepes". Nositeľ viacerých vyznamenaní.
# You Ain’t Seen Nothing Yet
„You Ain't Seen Nothing Yet“ je rocková skladba kanadskej rockovej skupiny Bachman–Turner Overdrive, ktorú napísal Randy Bachman pre album Not Fragile. Skladba bola vydaná ako singel v roku 1974 spoločne s inštrumentálnou skladbou „"Free Wheelin’“ na strane B. Singel dosiahol 1. miesto v americkom rebríčku Billboard Hot 100 a tiež v kanadskom rebríčku časopisu RPM. V britskom rebríčku UK Singles Chart dosiahol 2. miesto.

## Téma a kompozícia
Text piesne hovorí o stretnutí speváka s "diabolskou ženou", ktorá mu vyjadruje lásku. Refrén skladby je známy koktaním a hovorí o tom ako na neho táto žena pozerala s veľkými hnedými očami a (hovorí): ’You ain’t seen nothin’ yet. B-, b-, b-, baby, you just ain’t seen na, na, nothin yet. Here’s somethin’ that you’re never gonna forget. B-, b-, b-, baby, you just ain’t seen na, na, nothin yet.’ Koktajúci spev je podobný tomu v skladbe „My Generation“ od skupiny The Who.
Gitarový riff, ktorý je počuť v refréne je tiež podobný riffu zo skladby „Baba O’Riley“ od skupiny The Who. Riff pokračuje v tóninách A5, E5, potom D5, kým v skladbe „Baba O’Riley“ je to F5, C5, Bb4.

## Pozície v rebríčkoch
| Chart (1974/5)               | Peak position |
| ---------------------------- | ------------- |
| Australian Kent Music Report | 4             |
| Austrian Top 40              | 3             |
| Belgian VRT Top 30           | 6             |
| Canadian RPM Top Singles     | 1             |
| Danish Singles Chart         | 1             |
| Dutch Top 40                 | 3             |
| German Media Control Chart   | 1             |
| Irish Singles Chart          | 4             |
| New Zealand Singles Chart    | 1             |
| Norwegian Singles Chart      | 7             |
| South African Singles Chart  | 1             |
| Swiss Singles Chart          | 5             |
| U.K. Singles Chart           | 2             |
| U.S. Billboard Hot 100       | 1             |
# Bruz (kantón)
Bruz je francúzsky kantón v departemente Ille-et-Vilaine v regióne Bretónsko. Tvorí ho sedem obcí.

## Obce kantónu
- Bourgbarré
- Bruz
- Chartres-de-Bretagne
- Noyal-Châtillon-sur-Seiche
- Orgères
- Pont-Péan
- Saint-Erblon
# Železničná stanica Čachtice
Železničná stanica Čachtice je železničná stanica v Čachticiach.
Železničná stanica Čachtice leží na jednokoľajnej neelektrifikovanej železničnej trati Nové Mesto nad Váhom – Vrbovce.

## Trať a doprava
- Železničná trať Nové Mesto nad Váhom – Vrbovce (trať č. 121)
# Fillières
Fillières je francúzska obec, ktorá sa nachádza v departemente Meurthe-et-Moselle, v regióne Lotrinsko.

## Poloha
Obec má rozlohu 14,21 km². Najvyšší bod je položený 410 m n. m. a najnižší bod 265 m n. m.

## Obyvateľstvo
Počet obyvateľov obce je 491 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
# Ostře sledované vlaky
Ostře sledované vlaky je československý film, natočený režisérom Jiřím Menzelom v roku 1966 podľa novely Bohumila Hrabala. 

## Dej
Príbeh sa odohráva v období protektorátu a rovnako ako ďalšie Hrabalove diela so sebou nesie symboliku. Mladík Miloš Hrma (Václav Neckář) sa zaúča na železničnej stanici a zároveň prežíva neľahké obdobie svojho dospievania, to všetko v kontexte druhej svetovej vojny. Po neúspešnom pokuse o samovraždu sa však zaučí ako v práci na stanici, tak v intímnom vzťahu so ženou. Nakoniec sa zachová ako hrdina, keď sa rozhodne vyhodiť do vzduchu nemecký vojenský vlak, ktorý vezie zbrane. Pri tejto amatérskej akcii však zomrie.

## Ocenenie
V roku 1968 získal film americkú filmovú cenu Oscar za najlepší cudzojazyčný film. Americký týždenník Time zaradil film do stovky najlepších filmov všetkých čias. 

## Exteriéry
Film sa natáčal na železničnej stanici v Lodenici.
# Peter Kothaj
Prof. MUDr. Peter Kothaj, PhD (* 5. október 1951, Bratislava – † 25. apríl 2017, Banská Bystrica) bol slovenský lekár-chirurg.

## Životopis
V roku 1970 – 1976 absolvoval štúdium na Lekárskej fakulte UK v Bratislave, 1992 CSc., 1996 docent. Od roku 2003 bol profesorom chirurgie.
Po skončení štúdia pôsobil na chirurgickom oddelení NsP v Brezne ako sekundárny lekár (1976 – 1979). Od roku 1979 bol chirurgom vo FNsP F.D. Roosevelta v Banskej Bystrici. Od roku 1991 prednostom chirurgickej kliniky, od 1993 vedúcim Vysunutého výučbového strediska SZU v Banskej Bystrici. Od roku 1997 bol prezidentom Slovenskej chirurgickej spoločnosti. Od roku 2004 bol vedúcim Katedry gastroenterologickej chirurgie Lekárskej fakulty Slovenskej zdravotníckej univerzity.
Na Chirurgickej klinike SZU v Banskej Bystrici v roku 1991 zaviedol kompletné spektrum laparoskopických a torakoskopických výkonov. 
Jeho vedecká činnosť bola nasmerovaná predovšetkým na klinický výskum, ktorý zameriava na význam radikálnej lymfadenektómie a na problematiku karcionómu pankreasu a pečene, pod jeho vedením v Banskej Bystrici ako prvé chirurgické pracovisko na Slovensku zaviedlo laparoskopickú adrenalektómiu, laparoskopickú kardiomyotómiu a laparoskopickú resekciu žalúdka.
Venoval sa aj dejinám slovenskej chirurgie, bol šéfredaktorom časopisu Slovenská chirurgia, členom viacerých profesných domácich i zahraničných spoločností. Bol autorom a spoluautorom odborných publikácií, vedeckých prác publikovaných v domácich i zahraničných časopisoch. Najznámejšie monografie: Chirurgická liečba rakoviny pankreasu (1996), Momenty z dejín slovenskej chirurgie (1999), Operácie na pečeni (2007). Bol členom Slovenskej chirurgickej spoločnosti.

## Dielo
- Chirurgická liečba rakoviny pankreasu, Banská Bystrica roku 1996
- Atlas miniinvazívnej chirurgie a endoskpie, Banská Bystrica roku 1998
- Nemocnica F.D. Roosevelta v Banskej Bystrici od minulosti po súčasnosť, Dunajská Streda roku 1997
- Momenty z dejín slovenskej chirurgie, Prievidza roku 1997
- Operácie na pečeni, 2007